google/wiki40b huggingface dataset:
दरभंगा, इलाहाबाद

स्थान

शहर में अपनी केंद्रीय स्थान के साथ जॉर्ज टाउन से इसकी सीमाए मिलती हैं, अन्य स्थानों में सिविल लाइन्स, कर्नलगंज, रामबाग बहुत कम दूरी पर है।

संस्कृति

दरभंगा कॉलोनी पूजा समिति द्वारा आयोजित दुर्गा पूजा समारोह इलाहाबाद की सर्वश्रेष्ठ घटनाओं में से एक है जो लाखों श्रद्धालुओं को आकर्षित करती है ।कुम्भ के बाद यह लोगों की सबसे बड़ी ढेर के रूप में स्वीकार किया जाता है।

लोथर महल

यह महल पहले दरभंगा महल के रूप में जाना जाता था। तत्कालीन दरभंगा के महाराजा लक्ष्मेश्वर सिंह का आवासीय इमारत है। उन्होने लोथर महल एक बड़ी संपत्ति के रूप में जाना जाता था और भारतीय राष्ट्रीय कांग्रेस को वहां अपना सम्मेलन आयोजित करने की अनुमति दी, इस संपत्ति का नाम बदल दिया गया। कांग्रेस का वार्षिक सम्मेलन 28 दिसम्बर, 1892 को दरभंगा महल के व्यापक आधार पर आयोजित किया गया, जिसे अब दरभंगा कॉलोनी कहा जाता है। बाद में आजादी के बाद भारत सरकार को दान दिया गया और दरभंगा हाउस का निर्माण किया गया। के वार्षिक सम्मेलन के कांग्रेस के 1892 में आयोजित किया गया था पर 28 दिसंबर, 1892 में व्यापक आधार के दरभंगा महल, अब के रूप में जाना जाता दरभंगा कॉलोनी है ।  यह बाद में दान करने के लिए भारत सरकार ने आजादी के बाद और दरभंगा हाउस का निर्माण किया गया था.
द गेम (मानसिक खेल)

द गेम एक मानसिक खेल है जिसमें खेलने वाले का उद्देश्य 'द गेम' के बारे में सोचने से बचना होता है। 'द गेम' के ध्यान में आने का मतलब है हार, जिसका तुरंत एलान किया जाना चाहिए। द गेम के ज़्यादातर संस्करणों को जीतना नामुमकिन है। 

खेलने का तरीका 

'द गेम'खेलने के तीन नियम माने जाते हैं:- 
1. दुनिया के सभी लोग 'द गेम' खेल रहे हैं। (कभी-कभी: "कोई भी अपनी मर्ज़ी से 'द गेम' न खेलने का निश्चय नहीं कर सकता")
2. 'द गेम' के बारे में सोचने से व्यक्ति हार जाता है। 
3. हर हार का ऐलान किया जाना चाहिए। यह ऐलान या तो मौखिक हो सकता है या फिर किसी अन्य तरीके से: जैसे फेसबुक, ट्विटर द्वारा।

रणनीतियाँ

ज़्यादातर रणनीतियाँ इसी लक्ष्य को मन में रखकर बनाई जाती हैं की ज्यादा से ज्यादा लोगों को 'द गेम' के बारे में पता चले जिससे की वे सब भी 'द गेम' हार जाएँ। अक्सर ऐसा करने के लिए लोग ज़ोर से 'द गेम' चिल्लाते है, या फिर किसी सार्वजनिक जगह पर 'द गेम' लिख आते हैं।
भवानी माता मंदिर, खंडवा

कथा

कहते हैं भगवान राम अपने वनवास के दौरान इस स्थान पर आए थे और यहाँ उन्होंने नौ दिनों तक तपस्या की थी। नवरात्र में यहाँ नौ दिनों तक मेला लगता है, जिसे देखने और माता के दर्शन करने के लिए प्रतिवर्ष हजारों लोग यहाँ आते हैं।

मंदिर स्थापत्य

मंदिर के गर्भगृह में चाँदी की नक्काशी की गई है। माता का मुकुट और छत्र भी चाँदी से बने हुए हैं। पहले भवानी माता को नकटी माता के नाम से जाना जाता था, परंतु दादाजी धूनीवाले के आग्रह पर लोग देवी को भवानी माता के नाम से संबोधित करने लगे।

निकटवर्ती

भवानी माता के मंदिर के पास ही श्रीराम मंदिर, तुलजेश्वर हनुमान मंदिर और तुलजेश्वर महादेव मंदिर स्थित है। इन मंदिरों में स्थापित मूर्तियाँ अत्यंत दर्शनीय हैं। मंदिर परिसर अत्यंत सुंदर और मनमोहक है। मंदिर के प्रवेश द्वार का स्तंभ शंख की आकृति लिए हुए है। परिसर के अंदर एक विशाल दीपशिखा है, जिस पर शंख की आकृति में दीपक बने हुए हैं।
भवानी माता के मंदिर के पास ही श्रीराम मंदिर, तुलजेश्वर हनुमान मंदिर और तुलजेश्वर महादेव मंदिर स्थित हैं। इन मंदिरों में स्थापित मूर्तियाँ अत्यंत दर्शनीय हैं। बिन माँगी मुरादें पूरी करने वाली तुलजा भवानी का यह मंदिर सम्पूर्ण निमाड़ क्षेत्र की आस्था का प्रमुख केन्द्र है।

कैसे पहुँचें :

खण्डवा भारत के सभी प्रमुख शहरों से रोड और रेल से अच्छी तरह जुड़ा हुआ है। निकटतम हवाई अड्डा देवी अहिल्या एयरपोर्ट, इंदौर करीब 140 किमी की दूरी पर स्थित है।
कुनर नदी

कुनर नदी (पश्तो: کونړ سيند‎, कूनड़ सींद; Kunar) पूर्वी अफ़्ग़ानिस्तान और उत्तर-पश्चिमी पाकिस्तान की एक ४८० किमी लम्बी नदी है। यह पाकिस्तान के ख़ैबर-पख़्तूनख़्वा प्रांत के चित्राल ज़िले में हिन्दु कुश पर्वतों की पिघलती हिमानियों (ग्लेशियरों) से शुरू होती है। यहाँ इसका नाम यरख़ुन नदी होता है और मस्तुज के बाद इसका विलय लुतख़ो नदी से होता है जिसके बाद इसे मस्तुज नदी के नाम से पुकारा जाता है। चित्राल शहर से गुजरने के बाद इसे चित्राल नदी बुलाया जाता है और फ़िर यह अफ़्ग़ानिस्तान की कुनर घाटी में प्रवेश होती है, जहाँ बाश्गल नदी के साथ संगम के बाद इसका नाम कुनर नदी पड़ जाता है। फ़िर यह जलालाबाद शहर के पूर्व में काबुल नदी में विलय कर जाती है। यह नदी पूर्व में पाकिस्तान में प्रवेश होती है और इसका विलय अटक शहर के पास महान सिन्धु नदी में हो जाता है।
सुकनाडिगी

सुकनाडिगी नेपाल झापा जिले के पथरिया पंचायत के वार्ड न:८ स्थित एक गांव है। लक्ष्मी प्रसाद देवकोटा माध्यमिक स्कुल इस क्षेत्रका सबसे नामी स्कुलमेसे एक है। गांवमे एक बजार भी है। यहाँसे होकर केचना, भद्रपुर, घेराबारी, पाठामारी जाया जा सकता है। यहाँ के ज्यादातर लोग कृषि पर निरभर है, कोई व्यापार भी करते हैं, कोई नोकरी करते हैं।
संयुक्त राज्य अमेरिका के राष्ट्रपिता

अंग्रेज़ी में

अंग्रेज़ी में "संयुक्त राज्य अमेरिका के राष्ट्रपिताओं" को "फ़ाउन्डिन्ग फ़ादर्ज़ ऑफ़ अमेरिका" (Founding Fathers of America) कहा जाता है।
बैण्ड अन्तराल

ठोस अवस्था भौतिकी में बैण्ड अन्तराल (band gap) इलेक्ट्रान की ऊर्जा की वह परास (रेंज) है जिसमें किसी भी इलेक्ट्रान अवस्था (electron states) का अस्तित्व नहीं होता। इसे 'ऊर्जा अन्तराल' (इनर्जी गैप) भी कहते हैं। ठोसों के इलेक्ट्रानिक बैण्ड संरचना के ग्राफ में सामान्यतः संयोजी बैण्ड (वैलेंस बैंड) की ऊपरी सीमा तथा चालन बैण्ड (कंडक्शन बैंड) की निचली सीमा के ऊर्जा के अन्तर को बैण्ड अन्तराल कहते हैं। (कुचालकों एवं अर्धचालकों में)
महाभौम

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
प्रौद्योगिकीय क्रमविकास

PRODOGIKEY KRAMVIKAS KO ENGLISH MEIN TECHNOLOGY EVOLUTION KEHTE HAI JISME TECHNOLOGY SABD HARYANVI BASHA SE AAYA HAI.
ARTHAT TECT+NO+LOGY ,TECT KA ARTH HAI DIMAG, LOGY MATLAB LOGIC.MATLAB VO DIMAG JISME GOBAR BRRA HO WO LOGIC LGA KAR TECHNOLOGY KA AAVISHKAR KARTE HAI
सानता-आना

सानता-आना अल साल्वाडोर का एक नगर और सानता-आना प्रदेश की राजधानी है।
सीमा तुलना परीक्षण

कथन

माना कि  और  दो श्रेणियाँ हैं जहाँ सभी  के लिए  है।
तब यदि  जहाँ  है तब दोनो श्रेणी या तो अभिसारी होंगी या अपसारी।

उदाहरण

हम ज्ञात करना चाहते हैं कि श्रेणी  अभिसारी है। इससे तुलना हम अभिसारी श्रेणी  से करते हैं।
चूँकि  अतः हम प्राप्त करते हैं कि मूल श्रेणी भी अभिसारी है।
शक्ति प्रणाली का संरक्षण

परिचय

बड़े बड़े जनित्रों, लाइनों तथा मीनारों के सिवाय विद्युत् संभरण (पॉवर सप्लाई) के महत्वपूर्ण अंग बहुत से छोटे छोटे संघटक भी होते हैं, जो नियंत्रण (control) तथा संरक्षण (protection) के काम आते हैं। वस्तुत:, इन्हीं के द्वारा विश्वसनीय संभरण (सप्लाई) संभव होता है और इसलिए ये किसी भी बड़े संघटक से कम महत्व के नहीं होते।
वोल्टता को स्थिर रखने के लिए स्वचालित वोल्टता नियंत्रक (automatic voltage regulator) प्रयुक्त किए जाते हैं। इसी प्रकार भार, शक्ति गुणांक (power factor) तथा आवृत्ति के नियंत्रण के लिए दूरस्थ नियंत्रित (remote controlled) नियंत्रकों की व्यवस्था होती है, जिनकी सहायता से नियंत्रण इंजीनियर (control engineer), नियंत्रण कक्ष (control room) में बैठा तंत्र का नियंत्रण कर सकता है। रक्षण के लिए विविध प्रकार के रिले होते हैं, जो दोष (फॉल्ट) की स्थिति में परिपथ को स्वयं खोल देते हैं और मूल्यवान सज्जा को क्षति से बचाते हैं। अतिभार की दशा में अतिभार रिले (overload relay), भूमिदोष (अर्थ फॉल्ट) की स्थिति में भूमि लीक रिले (earth leakage relay) तथा इसी प्रकार दूसरे प्रकार के दाषों में विभिन्न प्रकार के रिले की व्यवस्था होती है। ये रिले परिपथ विच्छेदक (circuit breaker) को प्रचालित कर, परिपथ को खोल देने में समर्थ होते हैं। ये साधारणतया बहुत ही कम समय में काम करते हैं। इनका व्यवस्थापन इस प्रकार किया जाता है कि ये केवल दोषी परिपथ को ही खोलें और, जिन प्रभावों में दोष न हो, उन्हें यथासंभव चालू रहने दें। इस प्रकार इनके चालन में विश्वसनीयता के साथ उपयुक्त वरणात्मक (selective) गुण भी रखा जाता है, जिससे दोषी परिपथों के साथ साथ निर्दोष परिपथों को भी बंद न होना पड़े।
परिपथ विच्छेदक भी विभिन्न प्रकार के होते हैं। अल्प वोल्टता लाइनों के लिए बहुधा वायु विच्छेदक (air break) स्विच ही प्रयुक्त किए जाते हैं, क्योंकि ये सस्ते तथा सरल होते हैं। इनमें एक स्थिर अंशक (स्टेशनरी पार्ट) तथा एक चलन अंशक होता है, जिनके संस्पर्श (मिलने) से परिपथ बंद किया जा सकता है और हटाने से खोला जा सकता है। इनका मुख्य अलाभ (disadvatage) यह है कि खोलते अथवा बंद करते समय दोनों संस्पर्शकों के बीच जो आर्क (arc) बन जाता है, उसके हानिकारक प्रभावों से बचने की कोई व्यवस्था नहीं होती। स्पष्टतया ऐसे स्विच उच्च वोल्टता लाइनों के लिए नहीं प्रयुक्त किए जा सकते। उनमें प्रयुक्त होनेवाले परिपथ विच्छेदक सामान्यत: तेल प्ररूप (आयल टाइप) के होते हैं, जिनमें परिपथ को तेल के अंदर ही खोला अथवा बंद किया जाता है। इस प्ररूप के परिपथ विच्छेदक में स्थिर और चलन अंशक दोनों ही तेल की टंकी के अंदर होते हैं। तेल अच्छे विद्युतरोधी माध्यम की व्यवस्था करने के साथ साथ, उत्पन्न होनेवाले चाप को भी बुझाने में सहायक होता है और उसके हानिकारक प्रभावों से बचाता है। ऐसा करने के लिए बहुत से परिपथ विच्छेदकों में विशेष व्यवधान भी किए जाते हैं। साथ ही अल्प वोल्टता तथा अतिभार (overload) संरक्षण युक्तियों (protective devices) की भी इन्हीं में ही व्यवस्था कर दी जाती हैं।
रतौली, सुपौल, बिहार

रतौली बिहार के सुपौल जिला का एक प्रसिद्ध गाँव है।
यहां सभी वर्ग के लोग हंसी खुशी रहते है
टैल्क

टैल्क मैग्नीशियम का एक अयस्क है।
वक्कम मजीद

प्रारंभिक जीवन और परिवार

वक्कम मजीद का जन्म त्रावणकोर राजसी राज्य (दक्षिण भारत के वर्तमान केरल) के वक्कम गांव में एक कुलीन मुस्लिम परिवार (पून्तरान विलाकम) में २० दिसम्बर १९०९ को हुआ था। वह प्रसिद्ध समाज सुधारक और पत्रकार वक्कम अब्दुल खादर मौलवि के भतीजे था। उनके पिता का नाम सयिद मुहम्मद और माँ का नाम मुहम्मद बीवि था। मजीद्, मुहम्मद बीवि और सयिद मुहम्मद के चार बेटो में सबसे बड़े था। उनके भाइयों के नाम मुहम्मद अब्द ओर अब्दुल लतीफ् ओर उनके बहन का नाम सफिय बीवि था।
2004 आर सी ए प्रतियोगिता

पुरुष एकल

एंडी रॉडिक ने  निकोलस कीफर को 6-2, 6-3 से हराया।
अनुलोम विवाह

अनुलोम विवाह के अर्थ में 'अनुलोम' एवं 'प्रतिलोम' शब्दों का व्यवहार वैदिक साहित्य में नहीं पाया जाता। पाणिनि (चतुर्थ,4.28) ने इन शब्दों से व्युत्पन्न शब्द अष्टाध्यायी में गिनाए हैं और इसके बाद स्मृतिग्रंथों में इन शब्दों का बहुतायत से प्रयोग होता दिखाई देता है (गौतम धर्मसूत्र, चतुर्थ 14-15; मनु., दशम, 13; याज्ञवल्क्य स्मृति, प्रथम, 95; वसिष्ठ., 18.7), जिससे अनुमान होता है कि उत्तर वैदिक काल के समाज में अनुलोम एवं प्रतिलोम विवाहों का प्रचार बढ़ा।
अनुलोम विवाह का सामान्य अर्थ है अपने वर्ण से निम्नत्तर वर्ण में विवाह करना। इसके विपरीत किसी निम्नस्तर वर्ण के पुरुष और उच्चत्तर वर्ण की कन्या के बीच संबंध का स्थापित होना प्रतिलोम विवाह कहलाता है। प्राय: धर्मशास्त्रों की परीक्षा इसी सिद्धांत का प्रतिपादन करती है कि अनुलोम विवाह ही शास्त्रकारों को मान्य थे, यद्यपि दोनों प्रकार के दृष्टांत स्मृतिग्रंथों में मिलते हैं। अनुलोम विवाह से उत्पन्न संतान के विषय में ऐसा सामान्य मत जान पड़ता है कि उसे माता के वर्ण के अनुरूप मानते हैं। इसका एक विपरीत उदाहरण बौद्ध जातकों में फिक ने 'भद्दसाल जातक' में ढूँढ़ा है; जिसके अनुसार माता का कुल नहीं देखा जाता, पिता का ही कुल देखा जाता है। अनुलोम से उत्पन्न संतानों और प्रजातियों के संबंध में विभिन्न शास्त्रों में विभिन्न मत पाए जाते हैं, जिन सबका यहाँ उल्लेख करना कठिन है। मनु के अनुसार अंबष्ठ, निषाद और उग्र अनुलोम विवाहों से उत्पन्न जातियाँ थीं।
ऐसे अनुलोम विवाहों के उदाहरण भारत में मध्यकाल तक काफी पाए जाते हैं। कालिदास के 'मालविकाग्निमित्रम्‌' से पता चलता है कि अग्निमित्र ने, जो ब्राह्मण था, क्षत्राणी मालविका से विवाह किया था। चंद्रगुप्त द्वितीय की राजकन्या प्रभावती गुप्ता ने वाकाटक 'ब्राह्मण' रुद्रसेन द्वितीय से विवाह किया और उसकी पट्टमहिषी बनी। कदंबकुल के सम्राट् काकुत्स्थ वर्मा (एपि. इंडिका, भाग 8, पृ. 24) के तालगुंड अभिलेख से विदित होता है कि कदंबकुल के संस्थापक मयूर शर्मा ब्राह्मण थे, उन्होंने कांची पल्लवों के विरुद्ध शस्त्र ग्रहण किया। अभिलेख से पता चलता है कि काकुत्स्थ वर्मा (मयूर शर्मा चतुर्थ वंशज) ने अपनी कन्याएँ गुप्तों तथा अन्य नरेशों को ब्याही थीं। आगे चलकार ऐसे विवाहों पर प्रतिबंध लगने आरंभ हो गए।
उत्तम कुमार

उत्तम कुमार (3 सितंबर 1926 - 1980) (बांग्ला: উত্তম কুমার) एक बांग्ला और हिन्दी फ़िल्मों का एक प्रसिद्ध अभिनेता थे।

परिचय

बांग्ला फ़िल्मों के महानायक उत्तम कुमार का जन्म हुआ था 3 सितंबर 1926 को भवानीपुर कोलकाता के गिरीश मुखर्जी रोड स्थित अपने पुश्तैनी मकान में। कोलकाता के ही साउथ सबर्बन स्कूल (मेन) से स्कूली शिक्षा के बाद कोलकाता विश्वविद्यालय के गोयेनका कॉलेज ऑफ कॉमर्स एंड बिजनेस ऐडमिनिस्ट्रेशन में दाखिला लिया लेकिन वे अपनी पढ़ाई पूरी नहीं कर पाए और उन्होंने कलकत्ता पोर्ट ट्रस्ट में कलर्क की नौकरी ज्वॉयन कर ली। अभिनेता, निर्माता, निर्देशक उत्तम कुमार की बतौर नायक पहली फ़िल्म थी नितिन बोस निर्देशित दृष्टिदान। सुचित्रा सेन के साथ उनकी जोड़ी खूब पसंद की गई। सुचित्रा के साथ उनकी सप्तपदी, पौथे होलो देरी, हारानो सुर, चावा पावा, बिपाशा, जीवन तृष्णा और सागरिका जैसी फ़िल्में बेहद लोकप्रिय रहीं।
बांग्ला के साथ-साथ उन्होंने पांच हिन्दी फ़िल्मों में भी अभिनय किया। 1967 में छोटी सी मुलाक़ात (स्वयं निर्माता), 1975 में अमानुष, 1 977 में आनंद आश्रम 1979 में क़िताब और दूरियां।
उनका असली नाम था अरुण कुमार चैटर्जी। कोलकाता में हाजरा अंचल में उनके नाम पर उत्तम थियेटर है तथा टालीगंज ट्रामडिपो के समक्ष उनका विशाल स्टैच्यु सड़क के चौंक पर लगाया गया है। और अब विगत वर्ष २००९ में टालीगंज मेट्रो स्टेशन का नामकरण महानायक उत्तम कुमार हो गया है।
उनके एकमात्र पुत्र गौतम कुमार चटर्जी (दिवंगत) एक व्यवसायी थे। फिल्मों में उनकी रुचि नहीं थी लेकिन उत्तम के पौत्र गौरव बांग्ला फ़िल्मों में अभिनय कर रहे हैं। उनकी ख़्वाहिश थी कि अभिनय करते हुए उनका दम निकले और हुआ भी ऐसा ही। 1980 में "ओ गो बोधु शुंदरी" की शूटिंग के दौरान हृदयाघात से उनका निधन हो गया।
देदेंगग्रे विधानसभा निर्वाचन क्षेत्र

देदेंगग्रे विधानसभा निर्वाचन क्षेत्र (अंग्रेज़ी: Dadenggre Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक जेम्स पांगसांग कोंगकल संगमा हैं।
किशन चाँद पर्वानी

किशन चाँद पर्वानी (17 जून 1939 जन्म) पाकिस्तान से एक हिंदू नेता है। वह NA-341 गैर मुस्लिम सातवीं निर्वाचन क्षेत्र का प्रतिनिधित्व करता है और कुन्दोमाल पर्वानी का पुत्र है |
रानीबाग

इतिहास

रानीबाग से पहले इस स्थान का नाम चित्रशिला था। कहते हैं कत्यूरी राजा पृथवीपाल की पत्नी रानी जिया यहाँ चित्रेश्वर महादेव के दर्शन करने आई थी। वह बहुत सुन्दर थी। रुहेला सरदार उसपर आसक्त था। जैसे ही रानी नहाने के लिए गौला नदी में पहुँची, वैसे ही रुहेलों की सेना ने घेरा डाल दिया। रानी जिया शिव भक्त और सती महिला थी। उसने अपने ईष्ट का स्मरण किया और गौला नदी के पत्थरों में ही समा गई। रुहेलों ने उन्हें बहुत ढूँढ़ा परन्तु वे कहीं नहीं मिली। कहते हैं, उन्होंने अपने आपको अपने घाघरे में छिपा लिया था। वे उस घाघरे के आकार में ही शिला बन गई थीं। गौला नदी के किनारे आज भी एक ऐसी शिला है, जिसका आकार कुमाऊँनी घाघरे के समान हैं। उस शिला पर रंग-विरंगे पत्थर ऐसे लगते हैं - मानो किसी ने रंगीन घाघरा बिछा दिया हो। वह रंगीन शिला जिया रानी के स्मृति चिन्ह माना जाता है। रानी जिया को यह स्थान बहुत प्यारा था। यहीं उसने अपना बाग लगाया था और यहीं उसने अपने जीवन की आखिरी सांस भी ली थी। वह सदा के लिए चली गई परन्तु उसने अपने गात पर रुहेलों का हाथ नहीं लगन् दिया था। तब से उस रानी की याद में यह स्थान रानीबाग के नाम से विख्यात है।
१९वीं शताब्दी तक रानीबाग एक स्वतंत्र गाँव था, और 1901 में इसकी जनसंख्या लगभग 624 थी; उसी वर्ष इसे काठगोदाम के साथ जोड़कर नोटिफाइड एरिया घोषित कर दिया गया। काठगोदाम-रानीबाग 1942 तक स्वतंत्र नगर के रूप में उपस्थित रहा, जिसके बाद इसे हल्द्वानी नोटिफाइड एरिया के साथ जोड़कर नगर पालिका परिषद् हल्द्वानी-काठगोदाम का गठन किया गया। तब से ही रानीबाग हल्द्वानी नगर क्षेत्र का हिस्सा है। 80 के दशक में यहां हिन्दुस्तान मशीन टूल्स (एच. एम. टी.) की एक इकाई स्थापित की गई। 1982 में तत्कालीन उद्योग मंत्री पंडित नारायण दत्त तिवारी ने रानीबाग एचएमटी की नींव रखी, और 1985 में तत्कालीन प्रधानमंत्री राजीव गांधी ने इसका उद्घाटन किया था।

भूगोल

रानीबाग से दो किलोमीटर जाने पर एक दोराहा है। दायीं ओर मुड़ने वाली सड़क भीमताल को जाती है। जब तक मोटर - मार्ग नहीं बना था, रानीबाग से भीमताल होकर अल्मोड़ा के लिए यही पैदल रास्ता था। वायीं ओर का राश्ता ज्योलीकोट की ओर मुड़ जाता है। ये दोनों रास्ते भुवाली में जाकर मिल जाते हैं।
रानीबाग से सात किलोमीटर की दूरी पर 'दोगाँव' नामक एक ऐसा स्थान है जहाँ पर सैलानी ठण्डा पानी पसन्द करते हैं। यहाँ पर पहाड़ी फलों का ढेर लगा रहता है। पर्वतीय अंचल की पहली बयार का आनन्द यहीं से मिलना शुरु हो जाता है।
पुनीत वशिष्ठ

पुनीत वशिष्ठ बॉलीवुड और टेलीविजन उद्योग में काम कर रहे एक भारतीय अभिनेता है। उन्होने मज़ा (2009) से फ़िल्मों मे कार्य आरंभ किया। वे ज्यादातर नकारात्मक / प्रतिपक्षी भूमिका निभाते है। उन्होंने टेलीविजन धारावाहिकों में भी अभिनय किया है। यह आल दि बेस्ट: फन बीगिन्स (२००९) में अजय देवगन व जोश में सलमान खान के साथ कार्य किया है।
मोल्दोवन लियू

इतिहास

वर्ष 1918 और 1940 और 1941 से 1944 के बीच, जब मोल्दोवा रोमानिया का हिस्सा था, मोल्दोवा के पूर्वी हिस्से में रोमानियाई लियू का इस्तेमाल किया जाता था। सोवियत संघ के विघटन और स्वतंत्र मोल्दोवा गणराज्य के गठन के बाद 29 नवम्बर 1993 को मोल्दोवन लियू जारी किया गया। इसने एक लियू = 1000 कूपन की दर पर पुराने कूपन मुद्रा का स्थान लिया।
मोल्दोवा से अलग हुए गैर मान्यता प्राप्त ट्रांसनिस्ट्रिया में ट्रांसनिस्ट्रिया रुबल का चलन है।

सिक्के

सिक्कों के रूप में 1993 में एल्यूमिनियम से बने 1, 5, 10 और 25 बानी, एल्यूमिनियम-तांबा से बने 50 बानी और जस्ता युक्त लोहे के 1 और 5 लियू के सिक्के जारी किए गए। लेकिन बाद में प्रचलन से हटा लिए गए।

बैंकनोट

मोल्दोवन बैंकनोट की दो श्रृंखलाएं जारी की गईं। पहली श्रृंखला अल्प समय के लिए ही प्रचलन में रही, जिसमें केवल 1, 5 और 10 लियू के नोट शामिल थे।
करेरी झील

करेरी झील हिमाचल प्रदेश के कांगड़ा जिले के धर्मशाला के लगभग ९ कि. मी. उत्तर पश्चिम धौलाधार पर्वत के दक्षिण में  ताजा पानी की झील है। इसकी सतह समुद्र तल से २९३४ मीटर ऊपर है।
बरसात (1995 फ़िल्म)

संक्षेप

बादल (बॉबी देओल) एक सीधा लेकिन बुद्धिमान युवा व्यक्ति है जो कॉलेज में जाने के लिए एक छोटे से गांव से बड़े शहर में आता है। उसे डमरू (हरीश पटेल) जो खुद को डैनी कहता है, द्वारा शहर की जीवनशैली से परिचित किया जाता है। जब बादल कॉलेज में जाता है, तो वह सुंदर टीना ओबेरॉय (ट्विंकल खन्ना) से मिलता है और कुछ गलतफहमी के बाद, वे प्यार में पड़ जाते हैं।
यह संबंध टीना के अमीर विधुर सौतेले-पिता सुरेश ओबेरॉय (राज बब्बर) द्वारा अनुमोदित नहीं है, जो टीना से अपने दोस्त (भरत कपूर) के बेटे के साथ शादी करने की उम्मीद करते हैं। सुरेश कॉलेज के प्रिंसिपल (विजय कश्यप) से शिकायत करते हैं कि बादल एक रात में कॉलेज में एक लड़की के यौन उत्पीड़न के लिए जिम्मेदार है। लेकिन टीना बादल के पक्ष में साक्ष्य देती है और जोर देती है कि वह निर्दोष है। सुरेश तब सहायता के लिए शहर के सहायक आयुक्त और भ्रष्ट पुलिस अधिकारी, नेगी (डैनी डेन्जोंगपा) से मदद लेता है।
नेगी ने बादल को गिरफ्तार कर लिया और उसे कैद कर दिया। बादल के विधुर पिता भैरों (मुकेश खन्ना) शहर में आते हैं ताकि यह समझने की कोशिश की जा सके कि बादल जेल में क्यों है। सुरेश ने नेगी को बादल को मारने के लिए अनुबंध दिया। नेगी सहमत हैं और बादल को मारने के लिए गुंडो के गिरोह को किराए पर लेता है। जब टीना जानती है कि बादल मर नहीं गया है, तो वह उसके पास जाती है। उसे रोकने के प्रयास में, सुरेश की मौत हो जाती है और बादल नेगी को मार डालता है। अंत में, टीना और बादल को मर रहा सुरेश उनकी जोड़ी को मंजूरी दे देता है।
नासत्य

नासत्य दो आश्विनो मे से था। वह स्वास्थ का देवता था। मानव शरीर की देवी जोती नासत्य की पत्नी थी। स्वास्थ्य लाभ का देवता सत्यवीर नासत्य का पुत्र थ‌ा। दरसा दूसरा आश्विन था।
क्षिप्रिका

क्षिप्रिका (Rapid) नदी के मार्ग का वह हिस्सा है जहाँ किसी अवरोध के कारण ढाल सामान्य की अपेक्षा अधिक तीव्र होता है और जल प्रवाह अत्यधिक तीव्र होता है। यह जलप्रपात और सामान्य प्रवाह के बीच की स्थिति होती है और सामान्यतः यहाँ नदी की तली कठोर चट्टानों की होती है। जलप्रपात और क्षिप्रिकाओं का पाया जाना नदी की युवावस्था का द्योतक है।
क्षिप्रिकाओं का महत्व राफ्टिंग और श्वेतजल अवलोकन जैसे जल के मनोरंजन उपयोगों के कारण है। क्षिप्रिकाओं का वर्गीकरण भी राफ्टिंग में आने वाले खतरे के अनुसार किया जाता है।
अच्छन महाराज

अच्छन महाराज लखनऊ से महान कथक नर्तक थे।
अफ्रीका में अरब विकास वैंक

अफ्रीका में अरब विकास वैंक; Arab Bank for Economic Development in Africa: (अरबी: अल वैंक अल अरबी लिल ततावुर अल-इक्तसदी फी अफ्रीक्रिया) विकास परियोजनाओं को वित्तीय तथा तकनीकी सहायता उपलब्ध कराकर अफ्रीका के आर्थिक विकास को प्रोत्साहित करने के उद्देश्य से इस क्षेत्रीय बैंक की स्थापना की गई और इसका मुख्यालय खार्तूम में स्थित है।

उद्भव एवं विकास

1978 में अल्जीयर्स में आयोजित अरब लीग शिखर सम्मेलन में विकास परियोजनाओं को वित्तीय सहायता देने के उद्देश्य से इस बैंक का गठन किया गया इसने अपना कार्य 1975 में अफ्रीकी देशों को तकनीकी सहायता प्रदान करके शुरू किया।

उद्देश्य

बीएडीईए के प्रमुख उद्देश्य हैं-
1. वित्तीय सहायता प्रदान करके अधिक भुगतान असंतुलन वाले अफ्रीकी देशों के घाटे को कम करना।
2. निवेश आश्वासन के माध्यम से अफ्रीका में अरब निवेश को प्रवर्तित करना।

संरचना तथा कार्य

इस बैंक की सर्वोच्च सत्ता गवर्नर बोर्ड में निहित होती है। सामान्य दिशा- निर्देशों के निर्धारण के लिये इस बोर्ड की वर्ष में एक बार बैठक होती है। अरब लीग के सदस्य देशों के वित्त मंत्री गवर्नर बोर्ड के सदस्य होते हैं। इस बोर्ड ने अपने कई अधिकारों को 11 सदस्यीय निदेशक बोर्ड में प्रत्यायोजित कर दिया है निदेशक बोर्ड गवर्नरों द्वारा किये गये निर्णयों का निष्पादन करता है। निदेशक बोर्ड का सभापति बैंक का अध्यक्ष भी होता है।

गतिविधियां

यमन, सोमालिया, कोमोरोस और जिबूती को छोड़कर अरब लीग के सभी देश बीएडीईए के ग्राहक देश हैं ओएयू के सभी सदस्य (अरब लीग से सम्बद्ध देशों को छोड़कर) इसके ग्राहक बन्ने योग्य होते हैं। बैंक के कार्यों का संचालन इसके सामान्य पूंजी संसाधनों के माध्यम से होता है, इन संसाधनों को अफ्रीका हेतु विशिष्ट अरब सहायता कोष (Special Arab Assistance Fund for Africa- SAAFA) के साथ समाकलित कर दिया गया है (साफा का गठन अरब तेल मंत्रियों द्वारा अफ्रीकी देशों को अत्यावश्यक सहायता पहुंचाने के उद्देश्य से 1972 में किया गया था)। विकास परियोजनाओं के लिये रियायती शर्तों पर ऋण उपलब्ध कराये जाते हैं। व्यवहार्यता अध्ययन परियोजनाओं को अनुदान दिए जाते हैं। इन अनुदानों को तकनीकी सहायता की श्रेणी में रखा जाता है। बीएडीईए अफ्रीकी विकास के लि‍ए लोक एवं निजी संसाधनों के वितरण के उद्देश्य से अन्य अरब और अफ़्रीकी वित्तीय संस्थाओं विशेषकर अफ़्रीकी विकास बैंक, मध्य एवं पश्चिम अफ्रीका के उप-क्षेत्रीय बैंक तथा विकास एजेंसियां के साथ समन्वय स्थापित करता है। पिछले कुछ वर्षों से बीएडीईए द्वारा प्रदत्त ऋणों का महत्वपूर्ण भाग कृषि, उद्योग और ऊर्जा जैसे मौलिक क्षेत्रों में जुड़ी विकास परियोजनाओं के पोषण में लगाया जा रहा है।
संगीत कला मंदिर ट्रस्ट

यह हिन्दी पुस्तकों के एक प्रमुख प्रकाशक हैं।
ब्लासम बुक्स

यह हिन्दी पुस्तकों के एक प्रमुख प्रकाशक हैं।
लुम्बिनी अपार्ट्मेंट्स

लुम्बिनी अपार्ट्मेंट्स गाजियाबाद के कौशाम्बी इलाके का एक आवासीय क्षेत्र है।